

# **ประกาศองค์การบริหารส่วนตำบลบัวลาย**

**เรื่อง รายงานการติดตามและประเมินผลแผนพัฒนาท้องถิ่น(พ.ศ.๒๕๖๑-๒๕๖๕) ประจำปีงบประมาณ พ.ศ. ๒๕๖๔**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ ๓) พ.ศ. ๒๕๖๑ ข้อ ๒๙ รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น

พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบ ในที่เปิดเผยภายในสิบห้าวัน นับแต่วันรายงานผลและเสนอความเห็นดังกล่าว และต้องปิดประกาศไว้เป็นระยะเวลาไม่น้อยกว่าสามสิบวัน โดยอย่างน้อยปีละหนึ่งครั้งภายในเดือนธันวาคมของทุกปี”

คณะกรรมการตรวจติดตามและประเมินผลแผนพัฒนาท้องถิ่นองค์การบริหารส่วนตำบลบัวลาย ได้ดำเนินการตรวจติดตามและประเมินผลแผนพัฒนาท้องถิ่น(พ.ศ. ๒๕๖๑-๒๕๖๕) ประจำปีงบประมาณ พ.ศ. ๒๕๖๔ เมื่อวันที่ ๙ ตุลาคม ๒๕๖๔ เป็นที่เรียบร้อยแล้ว นั้น

ดังนั้น เพื่อปฏิบัติให้เป็นไปตามระเบียบและหนังสือสั่งการที่เกี่ยวข้อง องค์การบริหารส่วนตำบลบัวลาย จึงประกาศรายงานผลการตรวจติดตามและประเมินผลแผนพัฒนาท้องถิ่น ประจำปีงบประมาณ พ.ศ. ๒๕๖๔ มาเพื่อให้ประชาชนได้มีส่วนร่วมในการตรวจสอบ และกำกับการบริหารการจัดการองค์การบริหารส่วนตำบลบัวลาย

จึงประกาศให้ทราบโดยทั่วกัน

ประกาศ ณ วันที่ ๑๓ ธันวาคม ๒๕6๔

(นายสำราญ อาษาพันธ์)

รองปลัดองค์การบริหารส่วนตำบล ปฏิบัติหน้าที่

นายกองค์การบริหารส่วนตำบลบัวลาย